Romania (ferculum)
Vide etiam paginam discretivam: Romania (discretiva). Romania vel Rumania (conversio vocabuli Arabici رمانية rummānīya "ferculum e malis granatis") fuit ferculum artis coquinariae Arabicae et Europaeae mediaevalis. Originem Arabicum nominis Latini satis monstravit Maxima Rodinson contra eruditos priores, qui cum nomine vini Romaniae (i.e. imperii Byzantini) falso coniunxerant. Veram etymologiam iam diu explicavit Simon Ianuensis vel Genuensis saeculo XIII in glossario medico Arabico-Latino: "Ruman vel roman Arabice, 'malum granatum': inde 'romania' cibus qui inde fit." Secundum praecepta Libri de coquina saeculo XIV ineunte scripti, caro pullina suffrigatur cum lardo et cepis. Amygdalae non mundatae conteruntur, suco malorum granatorum distemperantur, cum pullina conscissa elixantur. Ferculum dum coquitur cocleari agitatur; denuo aromata insperguntur.